Komission kertomus Euroopan parlamentille ja neuvostolle EMOTR:n tukiosaston menojen kehityksestä - Varojärjestelmä nro 3/2004 /* SEK/2004/0489 lopull. */





KOMISSION KERTOMUS EUROOPAN PARLAMENTILLE JA NEUVOSTOLLE EMOTR:n tukiosaston menojen kehityksestä - Varojärjestelmä nro 3/2004 1. Kuukausittaisten menojen kokonaiskehitys Seuraavissa taulukoissa esitetään kuukausittaisten menojen kokonaiskehitys verrattuna menoprofiiliin. Tämä tilanne vastaa jäsenvaltioille 16. päivästä lokakuuta 31. päivään tammikuuta 2004 aiheutuneita menoja. 1.1. Alaotsake 1a: Osa toimintalohkoista 05 (maatalous), 11 (kalastus) ja 17 (terveys ja kuluttajansuoja) >TAULUKON PAIKKA> 1.2. Alaotsake 1b: toimintalohko 05 (maatalous) - Maaseudun kehittäminen (momentti 05 04 01) >TAULUKON PAIKKA> 2. Määrärahojen alustava käyttö Seuraavassa taulukossa esitetään määrärahojen alustava käyttö varainhoitovuoden 2004 ensimmäisten kolmen kuukauden aikana. >VIITTAUS KAAVIOON> 3. SELVITYSOSA 3.1. Määrärahojen täytäntöönpano maaliskuussa 2004 Talousarvion määrärahojen täytäntöönpano rahoitusnäkymien otsakkeen 1 osalta maaliskuussa 2004 (jäsenvaltioiden menot 16. lokakuuta 2003231. tammikuuta 2004) on 27 545,6 miljoonaa euroa eli 61,5 prosenttia määrärahoista. Menot ovat - 66,0 miljoonaa euroa indikaattorin yläpuolella alaotsakkeessa 1a, ja - 283,8 miljoonaa euroa indikaattorin alapuolella alaotsakkeessa 1b. 3.2. Valuuttoihin vaikuttavat tekijät Dollarin pariteetti euroon nähden Edellä mainituissa menoissa on otettu huomioon dollarin kurssikehitys euroon nähden. Useimpien maataloustuotteiden vientitukien (erityisesti viljat ja sokeri) sekä eräiden yhteisön sisäisten tukien (esim. puuvillatuki) menot riippuvat dollarin kurssikehityksestä. Talousarvion kurinalaisuudesta 26. syyskuuta 2000 annetun neuvoston asetuksen (EY) N:o 2040/2000 mukaisesti vuoden 2004 maatalousbudjetin oikaisukirjelmää laadittaessa perustana oli vuoden 2003 heinä-syyskuun keskimääräinen dollarin pariteetti eli 1 EUR = 1,12 $. Dollarin keskikurssi 1. elokuuta-31. tammikuuta 2004 oli 1 EUR = 1,18 $ eli vuoden 2004 talousarvion laatimisessa käytettyä kurssia korkeammalla. 3.3. Markkinoihin vaikuttavat tekijät Alaotsake 1a Täytäntöönpanotahti on alaotsakkeen 1a osalta indikaattorin yläpuolella eläintuotteiden alalla, kun taas kasvituotteiden alalla se on indikaattorin alapuolella. Kasvituotteiden alalla alikäyttö liittyy pääasiassa sokeriin, viljaan, tupakkaan ja muihin kasvituotteisiin/toimenpiteisiin. Eläintuotteiden alalla ylikäyttö liittyy naudan- ja lampaanlihaan. Sen vuoksi on aiheellista tehdä seuraavat huomautukset: Momentti 05 02 01: Viljan markkinatoimenpiteet // Ero: - 51 milj. euroa (-9,4 %) // (menot: 171 milj. euroa) (indikaattori: 222 milj. euroa) Alikäyttö johtuu ensisijassa jäsenvaltioiden ilmoittamista tärkkelyksen interventioon tarkoitetuista, indikaattoriin verrattuna alhaisemmista tukimaksuista. Tämä johtuu siitä, että tärkkelyksen tuotantotuki on suotuisan markkinatilanteen vuoksi vahvistettu nollaksi. Jos tämä tilanne jatkuu, tässä järjestelmässä voi ilmetä talousarviomäärärahojen alikäyttöä varainhoitovuoden loppuun mennessä. Momentti 05 02 03: Suorat tuet peltokasvialalla // Ero: + 95 milj. euroa (+ 0,6 %) // (menot: 16 803 milj. euroa) (indikaattori: 16 708 milj. euroa) Tämä alikäyttö johtuu peltokasvien suorien tukien maksutahdin nopeutumisesta indikaattoriin verrattuna. Jäsenvaltiot ovat 31. tammikuuta 2004, toisin sanoen näiden tukien maksumääräpäivänä, maksaneet jo 98,5 prosenttia tämän järjestelmän mukaisesti maksettavien tukien kokonaismäärästä, joka arvioidaan jäsenvaltioiden komissiolle 15. syyskuuta 2003 lähettämän tiedonannon perusteella. Momentti 05 02 05: Sokeri // Ero: - 236 milj. euroa (- 13,8 %) // (menot: 474 milj. euroa) (indikaattori: 710 milj. euroa) Alikäyttö indikaattoriin nähden johtuu vientituella viedyn sokerin pienemmistä määristä. Sokerin vienti on noin 66 prosenttia määrästä, joka oli arvioitu viedyksi tähän mennessä. Momentti 05 02 08: Hedelmät ja vihannekset // Ero: + 43 milj. euroa (+ 2,7 %) // (menot: 589 milj. euroa) (indikaattori: 546 milj. euroa) Ylikäyttö johtuu tuottajaorganisaatioiden toimintarahastoille maksetun yhteisön tuen maksuvauhdin nopeutumisesta verrattuna indikaattorin tähän mennessä osoittamaan maksuvauhtiin. Jos tämä tilanne jatkuu, tässä järjestelmässä voi ilmetä talousarviomäärärahojen ylikäyttöä varainhoitovuoden loppuun mennessä. Momentti 05 02 10: Tupakka // Ero: - 37 milj. euroa (- 3,9 %) // (menot: 523 milj. euroa) (indikaattori: 560 milj. euroa) Alikäyttö johtuu tupakkapalkkioiden maksuvauhdin hidastumisesta verrattuna indikaattorin tähän mennessä osoittamaan tasoon. Momentti 05 02 11: Muut kasvituotteet/toimenpiteet // Ero: - 33 milj. euroa (- 4,2 %) // (menot: 253 milj. euroa) (indikaattori: 286 milj. euroa) Alikäyttö johtuu POSEI-ohjelmien täytäntöönpanon hidastumisesta verrattuna indikaattorin osoittamaan tasoon. Momentti 05 03 01: Maito ja maitotuotteet // Ero: - 125 milj. euroa (- 4,4 %) // (menot: 760 milj. euroa) (indikaattori: 885 milj. euroa) Alikäyttö johtuu kahdesta syystä: - tiivistetyn maidon viennin hidastumisesta ja siitä johtuvista alhaisemmista vientitukimaksuista, ja - Italia maksoi jäljellä olevan maidon lisämaksun ensimmäisen vuosierän 16. heinäkuuta 2003 tehdyn neuvoston päätöksen (2003/530/EY) mukaisesti. Maksu vähentää maitoalan muiden toimenpiteiden menoja ja vaikuttaa siten koko asianomaisen talousarviomomentin täytäntöönpanoon. Momentti 05 03 02: Naudanliha // Ero: + 255 milj. euroa (+ 3,2 %) // (menot: 3 193 milj. euroa) (indikaattori: 2 938 milj. euroa) Eräissä jäsenvaltioissa kesällä esiintyneen kuivuuden vuoksi komissio antoi 16. syyskuuta 2003 asetuksen (EY) N:o 1621/2003, jolla sallitaan eräiden vuoden 2003 naudanlihapalkkioiden maksaminen ennakolta varainhoitovuonna 2003 vuoden 2004 sijaan. Asianomaiset jäsenvaltiot säilyttivät näiden palkkioiden nopeutetun maksutahdin uuden varainhoitovuoden alussa, kuten kyseinen ylikäyttö osoittaa verrattaessa menoja vuoden 2004 talousarviossa kyseisen momentin osalta vahvistettuun indikaattoriin. Ylikäytön katsotaan tässä vaiheessa olevan väliaikaista. Momentti 05 03 03: Lampaan- ja vuohenliha // Ero: + 246 milj. euroa (+ 16,1 %) // (menot: 1 219 milj. euroa) (indikaattori: 973 milj. euroa) Eräissä jäsenvaltioissa kesällä esiintyneen kuivuuden vuoksi komissio antoi 16. syyskuuta 2003 asetuksen (EY) N:o 1621/2003, jolla sallitaan vuoden 2003 lampaan- ja vuohenlihapalkkioiden maksaminen ennakolta varainhoitovuonna 2003 vuoden 2004 sijaan. Asianomaiset jäsenvaltiot säilyttivät näiden palkkioiden nopeutetun maksutahdin uuden varainhoitovuoden alussa, kuten kyseinen ylikäyttö osoittaa verrattaessa menoja vuoden 2004 talousarviossa kyseisen momentin osalta vahvistettuun indikaattoriin. Ylikäytön katsotaan tässä vaiheessa olevan väliaikaista. 4. PÄÄTELMÄT Määrärahojen täytäntöönpano 31. maaliskuuta 2004 Määrärahojen täytäntöönpanossa maaliskuussa 2004 (jäsenvaltioiden menot 16. lokakuuta-31. tammikuuta 2004) on ylikäyttöä alaotsakkeen 1a osalta. Ylikäyttö liittyy pääasiassa talousarvion momentteihin 05 03 02 ja 05 03 03, ja tässä vaiheessa sen arvioidaan olevan väliaikaista. Alaotsakkeen 1b alikäyttöä ei ole tässä vaiheessa tarpeen kommentoida.